હજી પણ એવી ભૂમિકા ઊભી નથી થઈ કે પૂર્વ એશિયા અને એશિયા સાથેના સંબંધો અંગે ભારતે તદ્દન નવીન રીતે વિચારવું પડે. તેનો અર્થ એ નથી કે પ્રયાસો ના કરવા. ભારત માટે એક મુશ્કેલી એ પણ રહી છે કે પડોશી દેશો સાથેના સંબંધોમાં ઉતારચડાવ આવતો રહ્યો છે. ભાગલાને કારણે પાકિસ્તાન બન્યું અને બાદમાં ભારતે યુદ્ધની સ્થિતિમાં બાંગલાદેશનું સર્જન કર્યું. તેના કારણે બંને દેશો વચ્ચેના સંબંધો સામાન્ય રીતે પડોશી દેશો વચ્ચે હોય તેના કરતા અનેક આયામો સાથેના સંકુલ સંબંધો રહ્યા છે. નેપાળ અને શ્રીલંકામાં આંતરિક પરિવર્તનોના કારણે ભારત તરફની નીતિમાં ફેરફારો થતા રહ્યા છે. ભારત તે સારી રીતે સંભાળી શક્યું નથી તે હકીકત છે.